אלכסיס קארל

אלכסיס קארל (בצרפתית: Alexis Carrel; 28 ביוני 1873 - 5 בנובמבר 1944) היה מנתח וביולוג צרפתי. מפורצי הדרך להשתלת איברים ולחקר תאי גזע, זוכה פרס נובל לפיזיולוגיה או לרפואה לשנת 1912 על טכניקה שפיתח לתפירת כלי דם והשתלות.

חייו 
בשנות ה-30 התחבר קארל לצ'ארלס לינדברג, לאחר שלינדברג פנה אל קארל בבקשה שיסייע בריפוי הלב של גיסתו. השניים המציאו משאבת דם שהיוותה צעד מקדים להשתלת איברים.  

כמלומדים אחרים בני התקופה, קידם קארל לפני מלחמת העולם השנייה את השבחת הגזע, ובימי המלחמה היה אחראי בצרפת של וישי על קרן שעסקה במדיניות השבחת הגזע בצרפת. פעילותו זו, כמו גם קשריו עם ז'אק דוריו והמפלגה העממית הצרפתית שבראשותו, הובילו למעצרו באוגוסט 1944 ופתיחת חקירה נגדו באשמת שיתוף פעולה עם הנאצים, אולם הוא שוחרר בגלל מצב בריאותו ומת לפני שנפתח בירור מקיף בעניינו, ולמעשה לא נשפט מעולם בגין חשדות אלו.

קארל נבחר פעמיים, בשנת 1924 ובשנת 1927, כחבר כבוד באקדמיה למדעים של ברית המועצות.

קישורים חיצוניים

הערות שוליים

רופאים צרפתים
ביולוגים צרפתים
זוכי פרס נובל לפיזיולוגיה או לרפואה
זוכי פרס נובל צרפתים
מנתחי כלי דם צרפתים
צרפתים שנולדו ב-1873
צרפתים שנפטרו ב-1944